Ричард Докинс – Уикицитат
Клинтън Ричард Доукинс (англ. Clinton Richard Dawkins, р.1941) е виден английски етолог, еволюционист, биолог, привърженик на направлението на нео-дарвинистите и автор на научно-популярни книги. Той е открит атеист, хуманист, скептик и спада към най-изявените критици на креационизма.
За религията и БогРедактиране
В Стария завет Бог е най-неприятният герой от всички. Той е ревнив и горделив, той е дребнав, несправедлив, отмъстителен, кръвожаден етнически прочиствач, женомразец и хомофоб, расист, убиец на деца и цели народи, гнусен мегаломан, садомазохистичен и движен от настроенията си тиран.[1]
Вероятността да има Бог е по-малка от 50 процента. Много по-малка. Вероятността да няма Бог е почти 100%, но не съвсем. Не бих бил истински учен, ако приемах нещо за 100 процента доказано. [2]
Вероятността да има розови феи също е толкова малка, колкото и възможността да съществува Господ. Но интересно защо възрастните не вярват във феите, но масово вярват в Бог.
Аз съм против религията, защото тя ни учи да бъдем доволни от неразбирането за света.
Религията учи на опасни глупости, че смъртта не е края. [3]
Слепотата към страданието е естествено следствие на естествения подбор. Природата не е жестока, но е безчувствена.
Нищо не пречи на човек, бъдейки атеист, да бъде щастлив, уравновесен, високо интелигентен и високоморален.
Всички сме атеисти спрямо хилядите божества, в които е вярвало човечеството през своята история. Някои от нас просто прибавят още един бог към списъка.
Не съм "ислямофоб". Проблемът ми е с уредените бракове, рязането на глави, убиването с камъни, бичуването с камшик, насилственото рязане на клитори, репресията над жените, убиването на гейове, неверници, хора напуснали вярата и тн.
Религията трябва да бъде оспорвана, защото е широко разпространена. А щом влияе на хората толкова силно, трябва да бъде развенчавана.
Ако погледнем нещата реално, най-страшната опасност е високотехнологично оръжие да попадне в ръцете на крайно религиозни групи хора. Такива, които са склонни да пожертват и собствения си живот в името на някаква религиозна кауза. [4]
Аз смятам, че съществуването на някакъв Бог, като например Зевс или Йехова, е също толкова малко вероятно като онова на Сънчо, но идеята за някакъв вид съзидателен разум не е чак толкова смехотворна.
Други цитатиРедактиране
Вселената, която ние наблюдаваме, притежава именно тези свойства, които ние би трябвало да очакваме в същността й - няма дизайн, няма цел, няма зло и няма добро, нищо друго, освен сляпо и безмилостно безразличие.
Нека умът бъде отворен по всякакъв начин, но не чак толкова отворен, че мозъка да изтече.
Не се съмнявам, че в действителност бъдещето ще бъде много по-изненадващо от всичко, което мога да си представя. Подозирам, че Вселената е не само по-странна отколкото предполагаме, а по-странна отколкото можем да предположим. [5]
Шансовете за съществуването на всеки от нас са безкрайно малки и въпреки кончината, която ни очаква, трябва да се чувстваме фантастични късметлии за десетилетията, които получаваме под слънцето.
Ако срещнете човек, който твърди, че не вярва в еволюцията, напълно спокойно и сигурно може са заключите, че пред вас стои невежа, глупак или луд.
За всяко неутрално съобщаване на обективен факт от ваша страна, ще се намери някой, който да го интерпретира като заемане на позиция в спор, за който дори не подозирате, че съществува.
Независимо колко правилен и основателен е вашият аргумент, винаги ще има хора, които ще го приемат като дълбоко обидно, нараняващо чувствата им, становище.
Егоизмът на гена поражда алтруизъм у индивида.
Да нямаш съмнения, да си сигурен в нещо, без да имаш доказателства – това е лош порок. [6]
↑ Учен пресметна: Вероятността да няма Господ е почти 100%
↑ Ричард Докинс, светецът-покровител на невярващите
↑ Цитати
↑ Проф. Докинс: Човечеството - 50% физика и химия и още толкова късмет
↑ Рок звездата на атеизма
↑ БНТ, Панорама
Взето от „https://bg.wikiquote.org/w/index.php?title=Ричард_Докинс&oldid=81976“.
Последна промяна: в 18:41, на 26 юли 2015